Document ID: 31984R1374

KOMISSION ASETUS (ETY) N:o 1374/84,
annettu 17 päivänä toukokuuta 1984,
voin ja kerman markkinoiden interventiotoimenpiteiden soveltamista koskevista yksityiskohtaisista säännöistä annetun asetuksen (ETY) N:o 685/69 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 856/84(), ja erityisesti sen 6 artiklan 7 kohdan,
sekä katsoo, että
komission asetuksen (ETY) N:o 685/69(), sellaisena kuin se on viimeksi muutettuna asetuksella (ETY) N:o 206/84(), 5 artiklan 4 kohdassa säädetään, että interventioelinten ostaessa voita pakkauksiin on merkittävä varastoon viemisen päivämäärä; kokemus on osoittanut, että tämän säännöksen soveltaminen käytännössä on tuottanut vaikeuksia; sama tae päivämäärästä voidaan saada vaatimalla rekisterin pitämistä,
asetuksen (ETY) N:o 685/69 7 artiklan 3 kohdassa säädetään, että silloin kun sen varaston valitseminen, joka on lähimpänä voin varastointipaikkaa, johtaisi kohtuuttomina pidettäviin varastointikustannuksiin, interventioelin voi valita toisen varaston; kokemus on osoittanut, että on tarpeen säätää interventioelinten mahdollisuudesta käyttää muita varastoja neuvoston asetuksen (ETY) N:o 985/68() 3 artiklan 2 kohdassa tarkoitettua etäisyyttä koskevissa rajoissa, jotta voivarastot jakaantuisivat tasaisesti, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 685/69 seuraavasti:
1) Lisätään 5 artiklan 4 kohtaan alakohta seuraavasti:"Jäsenvaltiot voivat säätää, että velvollisuutta merkitä varastoon saapumispäivämäärä pakkauksiin ei sovelleta, jos varastosta vastaava sitoutuu pitämään rekisteriä, johon edellisessä alakohdassa tarkoitetut tiedot merkitään varastoon saapumispäivänä."
2) Lisätään 7 artiklan 3 kohtaan alakohta seuraavasti:"Edellä a alakohdan säännöksiä sovelletaan myös silloin, kun sen varaston valitseminen, joka on lähimpänä voin varastointipaikkaa, johtaisi varastojen huomattavan epätasaiseen käyttöön, ja silloin kun toisen varaston valitseminen ei aiheuttaisi ylimääräisiä varastointikustannuksia."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä toukokuuta 1984.

Labels: 3
17